text: Bilist dræbt i bilbrand
  11 december 2010 kl. 10.49
  En bilist omkom i nat, da han mistede herredømmet over sin bil i en skarp kurve i Lille Emmerske i nærheden af Tønder.
  Ifølge Syd- og Sønderjyllands Politi ramte bilen hjørnet af en husgavl og endte derefter i en grøft, hvor den brød i brand og udbrændte.
  Her til formiddag er den mandlige fører af bilen fortsat ikke identificeret. 
  Politiet blev tikaldt af beboerne i det hus, som bilen ramte, inden den brød i brand.
  